CELEX: 52005PC0370
Language: mt
Date: 2005-08-11
Title: Proposta għal direttiva tal-Parlament ewropew u tal-Kunsill li temenda d-Direttiva 2000/14/KE dwar l-approssimazzjoni tal-liġijiet ta' l-Istati Membri marbuta ma' l-emissjonijiet akustiċi fl-ambjent minn tagħmir li jintuża barra

Avviż Legali Importanti

|

52005PC0370

Proposta għal direttiva tal-Parlament ewropew u tal-Kunsill li temenda d-Direttiva 2000/14/KE dwar l-approssimazzjoni tal-liġijiet ta' l-Istati Membri marbuta ma' l-emissjonijiet akustiċi fl-ambjent minn tagħmir li jintuża barra  /* KUMM/2005/0370 finali - COD 2005/0014 */  

	[pic] | KUMMISSJONI TAL-KOMUNITAJIET EWROPEJ |Brussel 11.08.2005KUMM(2005) 370 finali2005/0149(COD)Proposta għalDIRETTIVA TAL-PARLAMENT EWROPEW U TAL-KUNSILLli temenda d-Direttiva 2000/14/KE dwar l-approssimazzjoni tal-liġijiet ta' l-Istati Membri marbuta ma' l-emissjonijiet akustiċi fl-ambjent minn tagħmir li jintuża barra(preżentata mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTA-  Raġunijiet u għanijiet tal-propostaDin il-proposta tipprevedi emenda għad-Direttiva tal-Parlament Ewropew u tal-Kunsill 2000/14/KE tat-8 ta' Mejju 2000 dwar l-approssimazzjoni tal-liġijiet ta’ l-Istati Membri marbuta ma' l-emissjonijiet akustiċi fl-ambjent minn tagħmir li jintuża barra (“Id-Direttiva ta’ l-Istorbju”)[1].Id-Direttiva ta’ l-Istorbju saret applikabbli fuq bażi volontarju fit-3 ta’ Lulju 200. Mit-3 ta’ Jannar ta' l-2002, is-sebgħa u ħamsin tip ta’ tagħmir li jaqgħu fl-ambitu ta’ applikazzjoni għandhom jissodisfaw ir-rekwiżiti tad-Direttiva ta’ l-Istorbju qabel ma jitqiegħdu fis-suq jew jibdew jintużaw fil-Komunità Ewropea.L-għan tad-Direttiva ta’ l-Istorbju hu li jkun garantit iċ-ċaqliq ħieles tat-tagħmir li jaqa’ fl-ambitu ta’ applikazzjoni filwaqt li jitnaqqsu l-livelli permissibbli ta' l-istorbju għal tagħmir bħal dan sabiex jitħarsu s-saħħa u l-benessri taċ-ċittadini kif ukoll l-ambjent. Fl-istess ħin, għandha wkoll l-għan li tipprovdi tagħrif liċ-ċittadini dwar l-emissjonijiet akustiċi ta’ tagħmir bħal dan biex b'hekk ittejjeb l-għażla tal-konsumatur. Id-Direttiva tistabbilixxi livelli permissibbli ta’ forza akustika u tipprevedi obbligu ta’ indikazzjoni fuq it-tikketta ta' l-emissjonijiet ta’ l-istorbju għal tnejn u għoxrin tip ta’ tagħmir u obbligu ta’ indikazzjoni fuq it-tikketta ta' l-emissjonijiet ta’ l-istorbju għall-ħamsa u tletin tip ta’ tagħmir li jifdal.Għal dawk it-tipi ta’ tagħmir li għalihom japplikaw livelli permissibbli ta’ forza akustika, hemm żewġ stadji ta’ applikazzjoni. L-ewwel daħal fis-seħħ fit-3 ta’ Jannar 2002 (“stadju I”); it-tieni serje ta’ limiti mnaqqsa għandha tidħol fis-seħħ fit-3 ta’ Jannar 2006 (“stadju II”). Din il-proposta ssegwi dawn l-għanijiet li ġejjin:-  Li tippermetti li ċerti tipi ta’ tagħmir (li għalihom ġiet ipprovduta evidenza ċara li l-limiti ta’ l-istadju II għalissa mhumiex teknikament fattibbli) jitqiegħdu fis-suq u/jew jibdew jintużaw fil-Komunità Ewropea mit-3 ta’ Jannar 2006;-  Li tipprovdi l-Kummissjoni b’biżżejjed ħin sabiex twettaq l-obbligi tagħha fl-Artikoli 16 u 20 tad-Direttiva ta’ l-Istorbju;-  Li tippermetti l-inkorporazzjoni tar-Rapport previst fl-Artikolu 20(3) fir-Rapport previst fl-Artikolu 20(1) tad-Direttiva ta’ l-Istorbju.Il-limiti għall-istadju II ġew iddiżinjati sabiex jipprovdu lill-industrija ta' l-UE bi sfida fir-rigward tal-limiti ta' emissjonijiet akustiċi ambjentali, li fiż-żmien li ġew stabbiliti mill-koleġiżlaturi, kienu jitqiesu bħala aċċessibbli fid-dawl ta' l-għarfien tekniku disponibbli, tal-progress mistenni fil-qasam tat-tnaqqis ta' l-istorbju u tal-perjodu previst fid-Direttiva. Fir-rigward tal-maġġoranza tal-magni li għalihom għandhom jiġu applikati limiti bħal dawn, dan kien il-każ.-  Kuntest ġeneraliKwistjonijiet tekniċi li joħorġu mill-applikazzjoni tad-Direttiva ta’ l-Istorbju lil ċerti tipi ta’ tagħmirMatul is-sitt laqgħa ta’ l- iSteering Group dwar l-Istorbju fis-16 ta’ Mejju 2003, il-Kummissjoni tat lill-Grupp ta’ Ħidma dwar it-Tagħmir ta’ Barra, ħafna drabi imsemmi bħala “WG7”, il-ħidma li jagħti pariri dwar l-aspetti tekniċi tal-kummenti u t-talbiet imressqa mill-industrija u l-Istati Membri fir-rigward ta’ l-applikazzjoni tad-Direttiva ta’ l-Istorbju.Il-membri tad-WG7 huma rappreżentanti esperti minn sitt Stati Membri, erba' assoċjazzjonijiet Ewropej tal-partijiet interessati u rappreżentant mis-CEN (il-Kumitat Ewropew għall-Istandardizzazzjoni). Is-Servizzi tal-Kummissjoni (DĠ Ambjent u DĠ Intrapriża u Industrija ) attendew il-laqgħa bħala osservaturi.Bħala l-ewwel pass lejn l-għotja ta’ Rapport sabiex ikopri d-dispożizzjonijiet previsti fl-Artikolu 20 (1) tad-Direttiva ta’ l-Istorbju, il- position paper maħruġa mid-WG7 fit-8 ta’ Lulju 2004 kopriet il-fattibbiltà teknika tal-limiti ta’ l-istadju II fost aspetti oħra li, fil-ġejjieni, jistgħu jkunu s-suġġett ta’ reviżjoni ulterjuri.Il-membri qablu li, għal numru ta’ tipi ta’ tagħmir, il-livelli mkejla ta' forza akustika li għandhom jiġu applikati taħt l-istadju II jkunu teknikament impossibbli li jintlaħqu.Partikolarment, tqajjem tħassib sostantiv fir-rigward ta:-  dozers (li jimxu fuq ċinturini ta’ l-azzar);-  apparat għat-tagħbija ( loaders ) (li jimxu fuq ċinturini ta’ l-azzar > 55 kW);-  Pjanċi vibratorji ( vibratory plates );-  trakkijiet bil-lift industrijali >10 tBarra minn hekk, tqajjem tħassib ieħor marbut mal-klassifikazzjoni u l-emendi potenzjali għall-kodiċi tat-testijiet għal tagħmir li jkisser il-konkrit u ħaffiera b’magna tal-kombustjoni interna li jinżammu fl-idejn u trakkijiet bil-lift għal art imħattba.L-obbligi tal-Kummissjoni taħt l-Artikoli 16 u 20 tad-Direttiva ta' l-IstorbjuSkond l-Artikolu 16 tad-Direttiva ta' l-Istorbju, il-manifattur tat-tagħmir, jew ir-rappreżentant awtorizzat tiegħu fil-Komunità, jinħtieġ jibgħat kopji tad-dikjarazzjonijiet tal-konformità ta’ l-UE li fihom tagħrif dwar il-livelli tal-forża akustika kemm lill-Kummissjoni kif ukoll lill-Istat Membru fejn joqgħod jew fejn iqiegħed dan it-tagħmir fis-suq jew fejn jużah. Fuq il-bażi ta’ dan it-tagħrif il-Kummissjoni tinħtieġ tippubblika t-tagħrif riċevut, preferibbilment kull sena, skond il-format speċifikat fl-Artikolu 16(4).L-Artikolu 20 tad-Direttiva ta' l-Istorbju jeħtieġ li l-Kummissjoni tressaq żewġ Rapporti separati lill-Parlament Ewropew u lill-Kunsill, kif ġej:-  Rapport dwar l-esperjenza tal-Kummissjoni fl-implimentazzjoni u l-amministrazzjoni tad-Direttiva (paragrafu 1). Dan ir-rapport kellu jingħata sat-3 ta’ Jannar 2005 u kellu jinkludi reviżjoni, fuq il-bażi tat-tagħrif miġbur skond l-Artikolu 16 u dejta oħra rilevanti, tal-limiti ta' l-istadju II kif ukoll tal-lista ta' tagħmir soġġetta għar-rekwiżiti ta' l-Artikoli 12 u 13 tad-Direttiva;-  Rapport dwar jekk il-progress tekniku jippermettix, u sa liema punt, tnaqqis fil-valuri tal-limiti lil-livelli indikattivi tal-forża akustika għall-istadju II għal tagħmir li jaqta’ l-ħaxix ( lawnmowers ), u tagħmir li jittrimmja l-ħaxix/il-burduri (. Dan ir-rapport kellu jingħata sat-3 ta’ Lulju 2002.Iż-żewġ rapporti jistgħu jinkludu rakkomandazzjoni dwar jekk il-limiti ta’ l-istadju II jistgħux jintlaħqu u, jekk ikun xieraq, proposta sabiex tiġi emendata d-Direttiva f'dan l-aspett u aspetti oħra.L-esperjenza ta’ l-ewwel ħames snin ta’ applikazzjoni tad-Direttiva ta’ l-Istorbju wriet li l-obbligi previsti fl-Artikolu 16 u l-Artikolu 20 jeħtieġu iktar ħin sabiex jintlaħqu. Fid-dawl ta’ hawn fuq, huwa propost, għalhekk, li ż-żewġ Rapporti jitħejjew bħala dokument wieħed sat-3 ta' Jannar 2007 u li l-Artikolu 20 jiġi emendat kif xieraq.-  Dispożizzjonijiet eżistenti fil-qasam tal-propostaId-Direttiva tal-Parlament Ewropew u tal-Kunsill 2000/14/Kunsill Ewropew tat-8 ta’ Mejju 2000 dwar l-approssimazzjoni tal-liġijiet ta' l-Istati Membri marbuta ma’ l-emissjonijiet akustiċi fl-ambjent minn tagħmir li jintuża barra.-  Konsistenza ma’ politika u għanijiet oħra ta' l-UnjoniId-Direttiva ta' l-Istorbju ġiet żviluppata b’segwitu għall-Ħames Programm ta’ Azzjoni Ambjentali mehmuż mar-Reżoluzzjoni tal-Kunsill ta’ l-1 ta’ Frar 1993[2] u l- Green Paper dwar il-Politika Futura dwar l-Istorbju (COM(96) 540 finali), li identifikat l-istorbju fl-ambjent bħala wieħed mill-problemi ambjentali lokali ewlenin fl-Ewropa. Id-Direttiva ta' l-Istorbju hi bbażata fuq il-prinċipji u l-kunċetti ta’ l-istrateġija l-ġdida għall-armonizzazzjoni teknika u l-istandards kif stipulati fir-Reżoluzzjoni tal-Kunsill tas-7 ta’ Mejju 1985[3] u d-Deċiżjoni tal-Kunsill 93/465/KEE tat-22 ta’ Lulju 1993[4].Din il-proposta hi konsistenti mal-politika u l-għanijiet ambjentali attwali tal-Komunità kif imniżżel fis-Sitt Programm ta’ Azzjoni Ambjentali (COM(2001) 31 finali), li jelenka t-tnaqqis tat-tniġġis akustiku bħala għan prijoritarju li għandu jintlaħaq, inter alia , billi jiġu infurzati limiti akustiċi speċifiċi għall-prodott. Is-Sitt Programm ta’ Azzjoni Ambjentali jiddefinixxi metodu ta’ tiswir ta’ politika msejjes fuq il-parteċipazzjoni u l-għarfien sod, skond liema:"L-involviment wiesa’ tal-partijiet interessati se jkun ċentrali għall-implimentazzjoni b’suċċess tas-Sitt Programm, u f’kull stadju tal-proċess tal-politika mill-qbil dwar il-miri sa l-implimentazzjoni fil-prattika. Għarfien xjentifiku sod u evalwazzjonijiet ekonomiċi, dejta u tagħrif affidabbli u aġġornati u l-użu ta’ indikaturi li jsostnu t-tfassil, l-implimentazzjoni u l-evalwazzjoni tal-politika ambjentali”Id-dewmien qabel l-applikazzjoni tal-limiti ta’ l-istadju II stipulati fid-Direttiva ta' l-Istorbju kull fejn dawn instabu li huma teknikament impossibbli mill-partijiet interessati kollha bil-ħsieb ta' reviżjoni ulterjuri, evalwazzjoni ta' l-impatt u emenda potenzjali huwa għal kollox konformi ma' dan il-metodu ta' tfassil ta' politika.2. KONSULTAZZJONI MAL-PARTIJIET INTERESSATI U EVALWAZZJONI TA’ L-IMPATT-  Konsultazzjoni mal-partijiet interessatiMetodi ta' konsultazzjoni, setturi ewlenin fil-mira u profil ġenerali ta dawk li ħadu sehem fil-konsultazzjoniSeħħu konsultazzjonijiet mal-Kumitat ta’ l-Istorbju skond l-Artikolu 19(c) tad-Direttiva u mal-Grupp ta’ Ħidma ta’ l-Esperti fuq l-Istorbju fil-laqgħat tal-21 ta’ Marzu 2005. Perjodu ta’ konsultazzjoni miftuħa ta’ ħames ġimgħat li jiskadi fit-22 ta’ April 2005 jippermetti lill-Istati Membri u l-partijiet interessati kollha li jressqu kummenti addizzjonali bil-miktub. Barra minn hekk, l- iSteering Group dwar l-Istorbju ngħata l-opportunità li jagħti kontribut.L-Istati Membri u l-partijiet interessati ġew ikkonsulati dwar l-ewwel abbozz ta’ l-emenda f’Mejju 2005 u ngħataw ġimagħtejn sabiex iressqu osservazzjonijiet bil-miktub.Sommarju tar-risponsi u kif dawn ġew ikkunsidratiMit-tmintax-il Stat Membru li ta rispons, kollha jsostnu l-ħtieġa għal soluzzjoni legali tal-kwistjoni ta’ dawk il-limiti ta’ l-istadju II li huma teknikament impossibbli li jintlaħqu. Dan sar jew billi aċċettaw direttament ir-rakkomandazzjoni tas-servizzi tal-Kummissjoni dwar proposta għal emenda jew billi qablu mas-sejbiet u r-rakkomandazzjonijiet tal- position paper tad-WG7. Fejn ġiet provduta opinjoni, din aċċettat ukoll li d-dewmien għandu jkun miżura temporanja sakemm issir emenda xierqa (jekk ikun meħtieġ) wara r-Rapport previst fl-Artikolu 20.Ir-risponsi mill-awtoritajiet nazzjonali taw ukoll xhieda ulterjuri sabiex jippermettu l-irfinar addizzjonali tal-lista li għaliha hu propost dewmien.Għadd ta’ organizzazzjonijiet ta’ l-industrija wkoll taw opinjoni. Hu meqjus li din il-fehma hija waħda rappreżentattiva ta’ l-industrija kollha meta wieħed iqis li dawk li wieġbu jirrappreżentaw aktar minn 70% ta’ l-industrija ta’ l-UE fis-setturi identifikati. Dawn ir-risponsi kienu kważi kollha konformi mal-fehma ta’ l-Istati Membri. Taw ukoll stima ċara ħafna tad-daqs tas-settur affettwat u tar-riperkussjonijiet potenzjali fil-każ li ma tinstabx soluzzjoni.Għadd ta’ Stati Membri, kif ukoll l-industrija, indikaw li t-tħassib marbut ma tagħmir li jkisser il-konkrit u ħaffiera b’magna tal-kombustjoni interna li jinżammu fl-idejn u trakkijiet bil-lift għal art imħattba wkoll jeħtieġu dewmien qabel l-applikazzjoni tal-limiti rilevanti ta’ l-istadju II minħabba raġunijiet tekniċi biss. Filwaqt li r-Rapport tad-WG7 ma rrakkomandax espliċitament din it-tip ta’ azzjoni, minn dak iż-żmien l-impossibilità teknika li l-limiti ta’ l-istadju II għal dan it-tip ta' tagħmir jintlaħqu ġiet ivverifikata mill-membri tad-WG7.Fir-rigward tat- tagħmir li jkisser il-konkrit u ħaffiera b’magna tal-kombustjoni interna li jinżammu fl-idejn id-WG7 irrakkomanda li tagħmir għat-tkissir u t-tħaffir ikunu inklużi fil-kategorija “mhux inqas minn 30 kg” minħabba li din l-emenda ġġib id-Direttiva ta’ l-Istorbju f'konformità mad-Direttiva 84/537/KEE li din segwiet u ssostitwiet. Dan hu meqjus bħala impossibbli minħabba li tagħmir għat-tkissir u t-tħaffir huma intenzjonati li “jinżammu fl-idejn”, għalhekk jiżnu inqas minn 30 kg. Ikun jeħtieġ, għalhekk, emenda lill-kategorizzazzjoni tat-tagħmir. Qabel ma ssir evalwazzjoni jew proposta potenzjali b’segwitu għar-Rapport fl-Artikolu 20 din mhijiex għażla. Għalhekk, ġie kkonfermat matul il-konsultazzjoni pubblika li, jekk din mhijiex għażla, tagħmir għat-tkissir u t-tħaffir bħal dan, minħabba raġunijiet tekniċi, ma jistgħux jilħqu l-limitu previst ta' l-istadu II u għaldaqstant dan it-tip ta’ tagħmir jiżdied mal-lista ta’ tagħmir li għalih hu propost dewmien. Din il-kategorizzazzjoni ġiet irfinata iżjed wara diskussjonijiet ma' partijiet interessati bl-effett li tagħmir b'massa bejn 15 kg u 30 kg biss jista' jiġi inkluż.Fir-rigward ta’ trakkiijiet għal art imħattba, ir-Rapport WG7 jipprevedi wkoll li diffikultajiet tekniċi fl-ilħuq tal-limiti ta’ l-istadju II jistgħu jiġu indirizzati billi jiġi emendat il-kodiċi tat-testijiet kif stipulat fl-Anness III għad-Direttiva ta’ l-Istorbju. Madankollu, dan hu impossibbli meta wieħed iqis li l-Artikolu 19(b) tad-Direttiva ta' l-Istorbju teħtieġ li l-adattament tal-kodiċi tat-testijiet stipulati fl-Anness III għall-progress tekniku, ma għandux ikollu impatt dirett fuq il-livelli mkejla ta’ forza akustika tat-tagħmir elenkat fl-Artikolu 12. Għalhekk, il-partijiet interessati jappoġġjaw il-ħtieġa li r-referenza għal “trakkijiet bil-lift industrijali > 10 t” fil-lista ta’ tagħmir li għalih hu propost dewmien fl-applikazzjoni ta’ l-istadju II, titwessa’ għal “ trakkijiet bil-lift kontrobilanċjati li jaħdmu bil-magna tal-kombustjoni ” sabiex tinkludi t-trakkijiet bil-lift għall-art imħattba, b’hekk, effettivament, it-trakkijiet bil-lift kollha li attwalment jaqgħu taħt l-Artikolu 12.Matul il-konsultazzjoni miftuħa ġie identifikat ukoll kemm mill-Istati Membri kif ukoll mill-industrija li pjanċi vibratorji <3kW jistgħu jilħqu l-limiti ta’ l-istadju II. Il-lista ta’ tagħmir li qed tiġi kkunsidrata ġiet emendata skond dan.Fl-aħħarnett, għandu jiġi ċċarat li, fir-rigward ta’ taħt l-Artikolu 12, id-dewmien fl-applikazzjoni tal-limiti ta’ l-istadju II japplika biss għal u mhux ukoll għal.-  Ġabra u użu ta’ għarfien espertOqsma xjentifiċi/ta’ għarfien espert ikkonċernatiEmissjonijiet akustiċiOrganizzazzjonijiet/esperti ewlenin ikkonsultatiWG7Il-Kumitat ta’ l-IstorbjuKumitat Espert tal-Ħidma stabbilit taħt il-Kumitat ta’ l-IstorbjuSteering Group ta’ l-IstorbjuMezzi użati sabiex il-pariri esperti jsiru disponibbli pubblikamentPublikazzjoni fuq il-websajt Europa-  Evalwazzjoni ta’ l-impattMinħabba n-natura ta’ l-emenda, jiġifieri d-dewmien fl-applikazzjoni ta’ dispożizzjonijiet tal-liġi Komunitarja li sfaw impossibbli sabiex wieħed japplikahom, mhijiex meħtieġa evalwazzjoni ta’ l-impatt.3. ELEMENTI LEGALI TAL-PROPOSTA-  Sommarju ta’ l-azzjoni propostaHuwa propost li n-nota (2) għat-tabella fl-Artikolu 12 tiġi emendata sabiex tinkludi t-tipi ta’ tagħmir li ġejjin flimkien ma’ dawk diġà elenkati (tagħmir li jaqta’ l-ħaxix, u tagħmir li jittrimmja l-ħaxix/il-burduri):-  Pjanċi Vibratorji (>3kW);-  dozers (li jimxu fuq ċinturini ta’ l-azzar)-  apparat għat-tagħbija ( loaders ) (li jimxu fuq ċinturini ta’ l-azzar > 55 kW);-  trakkijiet bil-lift kontrobilanċjati li jaħdmu bil-magna tal-kombustjoni-  tagħmir li jkisser il-konkrit u ħaffiera b’magna tal-kombustjoni interna li jinżammu fl-idejn (15<m<30).L-emenda proposta sservi biex il-livelli permissibbli ta’ forza akustika ta’ l-istadju II għat-tagħmir ta’ hawn fuq ikunu indikattivi biss. Il-figuri definittivi jiddependu fuq l-emenda tad-Direttiva ta’ l-Istorbju b’segwitu għar-Rapport previst fl-Artikolu 20.Huwa propost ukoll li l-Artikolu 20 jiġi emendat sabiex jipprovdi lill-Kummissjoni b'biżżejjed żmien biex twettaq l-obbligi tagħha fl-Artikoli 16 u 20 u sabiex ikun jista' jiġi inkorporat ir-Rapport previst fl-Artikolu 20(3) ġo r-Rapport previst fl-Artikolu 20(1).-  Bażi legaliF’konformità mad-Direttiva 2000/14/KE, din il-proposta hi bbażata fuq l-Artikolu 95 tat-Trattat tal-KE.-  Il-prinċipju tas-SussidjarjetàL-għanijiet ta’ l-azzjoni proposta, jiġifieri li jkun assigurat it-tħaddim kontinwu tas-suq intern permezz ta’ rekwiżit ta' konformità għal tagħmir użat barra mad-dispożizzjonijiet armonizzati dwar l-istorbju ambjentali ma jistgħux jintlaħqu b’mod suffiċjenti mill-Istati Membri waħedhom u, għalhekk, minħabba d-daqs u l-effetti tagħhom, jistgħu jintlaħqu aħjar fuq livell Komunitarju.Din il-proposta għalhekk tikkonforma mal-priniċipju ta’ sussidjarjetà kif stipulata fl-Artikolu 5 tat-Trattat.-  Il-Prinċipju tal-proporzjonalitàL-emenda proposta ma tmurx lil hinn minn dak li hu meħtieġ sabiex jintlaħqu l-għanijiet stipulati hawn fuq.Esperti ta’ l-Istati Membri u partijiet interessati jaqblu li l-limiti ta’ l-istadju II għal-lista ta’ tagħmir kopert mill-emenda proposta mhumiex teknikament fattibbli. Għalhekk, jekk ma jkunx hekk dewmien qabel id-dħul fis-seħħ tal-limiti rilevanti ta’ l-istadju II, ir-riżultat ikun tfixkil qawwi fis-suq intern għal tagħmir bħal dan fil-Komunità.Anki jekk tressqu argumenti ekonomiċi sodi mill-industrija għall-inklużjoni ta’ tipi oħra ta’ tagħmir fil-lista proposta għal perjodu itwal ta’ tranżizzjoni, dawn ma ġewx inklużi. Il-proposta, għalhekk, tiddeskrivi l-emendi li huma assolutament essenzjali li jitqiesu meħtieġa għall-assigurazzjoni ta’ bilanċ xieraq tal-piżijiet fuq l-industrija flimkien ma’ l-assigurazzjoni li, fejn hu possibbli, intlaħqu l-għanijiet ambjentali.Din il-proposta għalhekk tikkonforma mal-priniċipju ta’ proporzjonalità kif stipulat fl-Artikolu 5 tat-Trattat.-  Għażla ta’ strumentiStrumenti proposti: direttiva.Mezzi oħra ma jkunux adegwati għar-raġuni li ġejja: emenda lil Direttiva eżistenti.4. IMPLIKAZZJONI BAġITARJAIl-proposta ma għandha l-ebda implikazzjoni għall-baġit Komunitarju.5. TAGħRIF ADDIZZJONALI-  Żona Ekonomika EwropeaL-att propost jikkonċerna kwistjoni rilevanti għaż-ZEE u għalhekk għandha tiġi estiża għaż-Żona Ekonomika Ewropea.-  Passi futuriIl-proposta għandha titqies fid-dawl tal-ħidma kontinwa sabiex jiġi pprovdut ir-rapport previst fl-Artikolu 20(1) tad-Direttiva 2000/14/KE li għandu jinkludi revizjoni sħiħa tad-dispożizzjonijiet tad-Direttiva, inklużi l-limiti li qed jiġu eżaminati. Jekk jitqies xieraq li ssir emenda ulterjuri, issir evalwazzjoni ta’ l-impatt sħiħa u estiża sabiex ikun assigurat il-bilanċ meħtieġ bejn l-istabbiliment ta’ limiti ta' l-istorbju ambizzjużi fil-ġejjieni filwaqt li jkun mogħti biżżejjed ħin għall-progress tekniku meħtieġ.2005/0149(COD)Proposta għalDIRETTIVA TAL-PARLAMENT EWROPEW U TAL-KUNSILLli temenda d-Direttiva 2000/14/KE dwar l-approssimazzjoni tal-liġijiet ta' l-Istati Membri marbuta ma' l-emissjonijiet akustiċi fl-ambjent minn tagħmir li jintuża barra(Test b'rilevanza għaż-EEA)IL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u partikolarment l-Artikolu 95 tiegħu,Wara li kkunsidraw il-proposta mill-Kummissjoni,[5]Wara li kkunsidraw l-opinjoni tal-Kumitat Ekonomiku u Soċjali Ewropew[6],Wara li kkunsidraw l-opinjoni tal-Kumitat tar-Reġjuni[7],Filwaqt li jaġixxu bi qbil mal-proċedura stipulata fl-Artikolu 251 tat-Trattat,Billi:(1) Id-Direttiva 2000/14/KE tal-Parlament Ewropew u tal-Kunsill tat-8 ta’ Mejju 2000 dwar l-approssimazzjoni tal-liġijiet ta' l-Istati Membri marbuta ma' l-emissjonijiet akustiċi fl-ambjent minn tagħmir li jintuża barra[8] kienet is-suġġett ta’ reviżjoni minn grupp ta’ esperti mwaqqaf mis-Servizzi tal-Kummissjoni, il-Grupp ta' Ħidma dwar it-Tagħmir li Jintuża Barra.(2) Fir-rapport tiegħu ddatat it-8 ta’ Lulju 2004, il-Grupp ta’ Ħidma dwar it-Tagħmir li Jintuża Barra kkonkluda li għadd ta' limiti ta’ l-istadju II li se jkunu applikati b'mod mandatorju mit-3 ta' Jannar 2006 ma kinux teknikament fattibbli. Madankollu, l-intenzjoni qatt ma kienet li jiġi ristrett it-tqegħid fis-suq jew fis-servizz ta’ tagħmir, abbażi biss tal-fattibbiltà teknika.(3) Huwa għalhekk meħtieġ li jiġi previst li ċerti tipi ta' tagħmir elenkati fl-Artikolu 12 tad-Direttiva 2000/14/KE, li ma jkunux jistgħu jissodisfaw il-limiti ta' l-istadju II sat-3 ta' Jannar 2006 purament għal raġunijiet tekniċi, xorta jistgħu jitqiegħdu fis-suq u/jew fis-servizz sa dik id-data.(4) L-esperjenza ta’ l-ewwel ħames snin ta’ l-applikazzjoni tad-Direttiva 2000/14/KE wriet li huwa meħtieġ aktar żmien sabiex jiġu sodisfatti d-dispożizzjonijiet taħt l-Artikoli 16 u 20 tagħha u hemm ukoll il-ħtieġa li d-Direttiva tiġi riveduta b'potenzjal ta' emenda, partikolarment fir-rigward tal-limiti ta' l-istadju II imsemmija fiha. Huwa għalhekk meħtieġ li d-data ta' skadenza għat-tressiq tar-rapport lill-Parlament Ewropew u lill-Kunsill dwar l-esperjenza tal-Kummissjoni fl-implimentazzjoni u l-amministrazzjoni tad-Direttiva 2000/14/KE kif imsemmi fl-Artikolu 20(1) ta' dik id-Direttiva tiġi estiża għal sentejn.(5) L-Artikolu 20(3) tad-Direttiva 2000/14/KE jipprevedi t-tressiq, mill-Kummissjoni, ta' rapport lill-Parlament Ewropew u lill-Kunsill dwar jekk, u sa fejn, il-progress tekniku jippermettix tnaqqis tal-valuri limiti għal-"lawnmowers" u "l-lawn trimmers/lawn-edge trimmers." Fid-dawl tal-fatt li l-obbligi li jinsabu fl-Artikolu 20(1) huma aktar preskrittivi minn dawk fl-Artikolu 20(3) u sabiex tiġi evitata d-duplikazzjoni ta' l-isforzi, huwa meħtieġ li dan it-tip ta' tagħmir jiġi inkuż fir-rapport ġenerali previst fl-Artikolu 20(1) tad-Direttiva. B'konsegwenza, l-obbligu separat tar-rappurtar fl-Artikolu 20(3) tad-Direttiva għandu jitħassar.(6) Minħabba li l-għanijiet ta’ dawk l-emendi, jiġifieri, sabiex ikun assigurat it-tħaddim kontinwu tas-suq intern permezz ta’ rekwiżit ta' konformità mad-dispożizzjonijiet armonizzati dwar l-istorbju ambjentali, ma jistgħux jintlaħqu b’mod suffiċjenti jekk l-Istati Membri jaġixxu waħedhom u, għalhekk, minħabba d-daqs u l-effetti tagħhom, jistgħu jintlaħqu aħjar fuq livell Komunitarju, il-Komunità tista’ tadotta miżuri, bi qbil mal-prinċipju ta' sussidjarjetà kif stipulat fl-Artikolu 5 tat-Trattat. Bi qbil mal-prinċipju ta’ proporzjonalità, kif stipulat f’dak l-Artikolu, dawn l-emendi ma jmorrux lil hinn minn dak li hu meħtieġ sabiex jintlaħqu dawk l-għanijiet, billi jillimitaw l-ambitu tagħhom għal dawk it-tipi ta’ tagħmir li għalissa l-konformità tagħhom mal-limiti ta’ l-istadju II huwa impossibbli minħabba raġunijiet tekniċi.(7) Id-Direttiva 2000/14/KE għandha għalhekk tiġi emendata,ADOTTAW DIN ID-DIRETTIVA:Artikolu 1Id-Direttiva 2000/14/KE hija emendata kif ġej:(1) It-tabella fl-Artikolu 12 tinbidel bit-tabella segwenti:Tip ta’ tagħmir | Forza installata netta (f'kW) Forza elettrika Pel (1) f’kW Massa tat-tagħmir m f’kg Wisa’ tal-qtugħ L f’ċm | Livell permissibbli tal-forza akustika fdB/1 pW |Stadju I mit-3 ta’ Jannar 2002 | Stadju II mit-3 ta’ Jannar 2006 |Compaction machines (vibrating | P ( 8 | 108 | 105(2) |rollers, pjanċi vibratorji, vibratory | 8 < P ( 70 | 109 | 106(2) |rammers) | P > 70 | 89 +11 lg P | 86 + 11 lg P(2) |Tracked dozers, tracked loaders | P ( 55 | 106 | 103 (2) |tracked loaders għat-tħaffir | P > 55 | 87 +11 lg P | 84 + 11 lg P(2) |dożers bir-roti, apparat għat-tagħbija bir-roti, apparat għat-tagħbija u għat-tħaffir bir-roti, dumpers graders loader-type landfill compactors, trakkijiet bil-lift | P ( 55 | 104 | 101(2) |kontrobilanċjati li jaħdmu bil-magna tal-kombustjoni, krejnijiet mobbli, compaction machines (non-vibrating rollers), paver-finishers, hydraulic power packs | P > 55 | 85 +11 lg P | 82 + 11 lg P(2) |Apparat għat-tħaffir apparat tal-bennejja għall-irfigħ għat-trasport ta’ oġġetti | P ( 15 | 96 | 93 |vinċijiet għall-bini mgħażqat bil-mutur | P > 15 | 83 +11 lg P | 80 +11 lg P |m ( 15 | 107 | 105 |15 < m < 30 | 94 + 11 lg m | 92 + 11 lg m(2) |m ( 30 | 96 + 11 lg m | 94 + 11 lg m |krejnijiet bit-torri | 98 + lg P | 96 + lg P |ġeneraturi għall-welding | Pel ( 2 | 97 + lg Pel | 95 + lg Pel |u għall-kurrent | 2 < Pel ( 10 | 98 + lg Pel | 96 + lg Pel |10 > Pel | 97 + lg Pel | 95 + lg Pel |Kumpressuri | P ( 15 | 99 | 97 |P > 15 | 97 + 2 lg P | 95 + 2 lg P |tagħmir li jaqta’ l-ħaxix | L (50 | 96 | 94(2) |tagħmir li jittrimmja l-ħaxix/ | 50 < L ( 70 | 100 | 98 |tagħmir li jittrimmja l-borduri | 70 < L ( 120 | 100 | 98(2) |L > 120 | 105 | 103(2) |(1) Pel għal Ġeneraturi tal-Welding: Il-kurrent konvenzjonali tal-welding immoltiplikat bil-vultaġġ (load voltage) għall-inqas valur tad-duty factor mogħti mill-manifattur. Pel għal Ġeneraturi tal-Kurrent: Il-prime power skond ISO 8528-1:1993, klawżola 13.3.2 (2) Il-figuri għall-istadju II huma indikattivi biss għat-tipi li ġejjin ta' tagħmir: - Walk behind vibrating rollers; - Vibratory plates (>3kW); - Vibratory rammers; - Dozers (li jimxu fuq ċinturini ta’ l-azzar); apparati għat-tagħbija ( - Compacting screed paver-finishers; (15<m<30) - Tagħmir li jaqta’ l-ħaxix, u tagħmir li jittrimmja l-ħaxix/il-burduri. Il-figuri definittivi se jiddependu fuq l-emenda tad-Direttiva b’segwitu għar-Rapport previst fl-Artikolu 20 (1). 20(1). Fin-nuqqas ta’ kwalunkwe emenda bħal din, il-figuri għall-istadju I jibqgħu japplikaw għall-istadju II. |Il-livell permissibbli ta’ forza akustika titqarreb 'il fuq jew l-isfel għall-eqreb numru sħiħ (inqas minn 0.5 uża n-numru ta’ qabel; ikbar minn, jew daqs, 0.5 uża n-numru ta' wara) |(2) L-Artikolu 20 huwa emendat kif ġej:(a) L-ewwel paragrafu huwa emendat kif ġej:Fl-ewwel sentenza, il-kliem " Mhux iktar tard mit-3 ta' Jannar 2005 " jinbidlu b'" Mhux aktar tard mit-3 ta’ Jannar 2007" ;(b) Il-Paragrafu 3 jitneħħa.Artikolu 21. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva sal-31 ta' Diċembru 2005 l-aktar tard. Għandhom jikkomunikaw minnufih lill-Kummissjoni t-test ta' dawn id-dispożizzjonijiet u tabella ta' korrelazzjoni bejn dawk id-dispożizzjonijiet u din id-Direttiva.Huma għandhom japplikaw tali dispożizzjonijiet mill-3 ta' Jannar 2006.Meta l-Istati Membri jadottaw dawk id-dispożizzjonijiet, għandhom jinkludu referenza għal din id-Direttiva jew ikunu mehmuża ma' din ir-referenza dakinhar tal-pubblikazzjoni uffiċjali tagħhom. L-Istati Membri jridu jiddeterminaw kif għandha ssir din it-tip ta' riferenza.2. L-Istati Membri jeħtiġilhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li dawn jadottaw fil-qasam kopert minn din id-Direttiva.Artikolu 3Din id-Direttiva tidħol fis-seħħ fl-għoxrin jum wara dak tal-pubblikazzjoni tagħha fil- Ġurnal Uffiċjali ta' l-Unjoni Ewropea .Artikolu 4Din id-Direttiva hi indirizzata lill-Istati Membri.Magħmula fi Brussell, [...]Għall-Parlament Ewropew Għall-KunsillIl-President Il-President [1] ĠU L 162, tat-3.7.2000, p. 1.[2] ĠU C 138, tas-17.5.1993, p. 1.[3] ĠU C 136, ta’ l-4.6.1985, p. 1.[4] ĠU L 220, tat-30.8.1993, p. 23.[5] ĠU C [...], [...], p. [...].[6] ĠU C [...], [...], p. [...].[7] ĠU C [...], [...], p. [...].[8] ĠU L 162, tat-3.7.2000, p.1